 สรุปภาวะตลาดหุ้นต่างประเทศ
 สรุปภาวะตลาดหุ้นต่างประเทศวันที่ 21 ธ.ค. 2561
24 ธ.ค. 2561

ดัชนีดาวโจนส์ตลาดหุ้นนิวยอร์กปิดร่วงลงติดต่อกันเป็นวันที่ 3 เมื่อวันศุกร์ (21 ธ.ค.) โดยได้รับแรงกดดันจากความกังวลเกี่ยวกับการที่หน่วยงานรัฐบาลสหรัฐอาจต้องถูกปิดการดำเนินงาน เนื่องจากขาดงบประมาณ หรือเข้าสู่ภาวะชัตดาวน์ รวมทั้งความวิตกเกี่ยวกับการขยายตัวทางเศรษฐกิจของสหรัฐ
ดัชนีเฉลี่ยอุตสาหกรรมดาวโจนส์ปิดที่ 22,445.37 จุด ร่วงลง 414.23 จุด หรือ -1.81% ขณะที่ดัชนี S&amp;P500 ปิดที่ 2,416.62 จุด ลดลง 50.80 จุด หรือ -2.06% และดัชนี Nasdaq ปิดที่ 6,332.99 จุด ลดลง 195.41 จุด หรือ -2.99%
 
ตลาดหุ้นยุโรปปิดบวกเล็กน้อยเมื่อวันศุกร์ (21 ธ.ค.) ในขณะที่นักลงทุนยังคงจับตาสถานการณ์ในสหรัฐอย่างใกล้ชิด รวมถึงการที่หน่วยงานรัฐบาลสหรัฐอาจต้องถูกปิดการดำเนินงาน เนื่องจากขาดงบประมาณ หรือเข้าสู่ภาวะชัตดาวน์
ดัชนี Stoxx Europe 600 ขยับขึ้น 0.03% ปิดที่ 336.67 จุด
ดัชนี DAX ตลาดหุ้นเยอรมันปิดที่ 10,633.82 จุด เพิ่มขึ้น 22.72 จุด หรือ +0.21% ขณะที่ดัชนี FTSE 100 ตลาดหุ้นลอนดอนปิดที่ 6,721.17 จุด เพิ่มขึ้น 9.24 จุด หรือ +0.14% และดัชนี CAC-40 ตลาดหุ้นฝรั่งเศสปิดที่ 4,694.38 จุด เพิ่มขึ้น 1.92 จุด หรือ +0.04%
 
ตลาดหุ้นลอนดอนปิดขยับขึ้นเล็กน้อยเมื่อวันศุกร์ (21 ธ.ค.) ขณะที่นักลงทุนยังคงระมัดระวังการซื้อขาย ท่ามกลางความวิตกกังวลเกี่ยวกับราคาน้ำมันดิบที่ร่วงลงต่อเนื่อง รวมถึงสถานการณ์ความไม่แน่นอนทางการเมืองในสหรัฐ
ดัชนี FTSE 100 ตลาดหุ้นลอนดอนปิดที่ 6,721.17 จุด เพิ่มขึ้น 9.24 จุด หรือ +0.14%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงแตะระดับต่ำสุดในรอบ 17 เดือนเมื่อวันศุกร์ (21 ธ.ค.) โดยตลอดทั้งสัปดาห์ที่ผ่านมา สัญญาน้ำมันดิบร่วงลงไปแล้วกว่า 11% ท่ามกลางความวิตกกังวลกี่ยวกับภาวะน้ำมันล้นตลาด และแนวโน้มอุปสงค์น้ำมันที่อ่อนแอ
สัญญาน้ำมันดิบ WTI ส่งมอบเดือนก.พ. ลดลง 29 เซนต์ หรือ 0.6% ปิดที่ 45.59 ดอลลาร์/บาร์เรล ซึ่งเป็นระดับต่ำสุดนับตั้งแต่วันที่ 12 ก.ค. 2560
สัญญาน้ำมันดิบเบรนท์ส่งมอบเดือนก.พ. ลดลง 53 เซนต์ หรือ 1% ปิดที่ 53.82 ดอลลาร์/บาร์เรล ซึ่งเป็นระดับต่ำสุดนับตั้งแต่วันที่ 8 ก.ย. 2560
 
สัญญาทองคำตลาดนิวยอร์กปิดลบเมื่อวันศุกร์ (21 ธ.ค.) โดยได้รับแรงกดดันจากการแข็งค่าของสกุลเงินดอลลาร์
สัญญาทองคำตลาด COMEX (Commodity Exchange) ส่งมอบเดือนก.พ. ร่วงลง 9.80 ดอลลาร์ หรือ 0.77% ปิดที่ 1,258.10 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 16.70 เซนต์ หรือ 1.12% ปิดที่ 14.702 ดอลลาร์/ออนซ์
สัญญาพลาตินัมส่งมอบเดือนม.ค. ทรงตัวที่ 795.80 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 2.8% ปิดที่ 1158.70 ดอลลาร์/ออนซ์
 
ดอลลาร์สหรัฐฟื้นตัวขึ้นในการซื้อขายวันสุดท้ายของสัปดาห์ เนื่องจากนักลงทุนเข้าซื้อเงินดอลล์ซึ่งเป็นสินทรัพย์ปลอดภัย ท่ามกลางการร่วงลงของตลาดหุ้นและความกังวลเกี่ยวกับการที่หน่วยงานรัฐบาลสหรัฐอาจต้องถูกปิดการดำเนินงาน เนื่องจากขาดงบประมาณ หรือเข้าสู่ภาวะชัตดาวน์
ค่าเงินยูโรอ่อนค่าลงเมื่อเทียบดอลลาร์สหรัฐที่ระดับ 1.1371 ดอลลาร์สหรัฐ จากระดับ 1.1469 ดอลลาร์ เงินปอนด์อ่อนค่าลงที่ระดับ 1.2634 ดอลลาร์สหรัฐ จากระดับ 1.2670 ดอลลาร์ และค่าเงินดอลลาร์ออสเตรเลียอ่อนค่าลงแตะ 0.7046 ดอลลาร์สหรัฐ จากระดับ 0.7118 ดอลลาร์
ค่าเงินดอลลาร์สหรัฐปรับตัวขึ้นเทียบกับสกุลเงินเยนที่ 111.29 เยน เมื่อเทียบกับ 111.11 เยนเมื่อวานนี้ ในขณะเดียวกันก็แข็งค่าขึ้นเมื่อเทียบกับฟรังค์สวิสที่ระดับ 0.9948 ฟรังค์ จาก 0.9869 ฟรังค์ และเพิ่มขึ้นเมื่อเทียบกับดอลลาร์แคนาดาที่ระดับ 1.3589 ดอลลาร์แคนาดา จากระดับ 1.3496 ดอลลาร์แคนาดา
 